Аҧсны Аҳәынҭқарра Ашәарҭадаратә Хеилак Аҧсны Ахада ахаҭареи, ауаажәлареи, аҳәынҭқарреи аҧсҭазааратә ҵакы змоу ринтересқәа аҩныҵҟатәи адәныҟатәи ашәарҭарақәа рыҟнытә ршәарҭадара алзыршо азҵаарақәа рзы изыӡбақәа аззырхио, ашәарҭадара алыршараҿы иаку аҳәынҭқарратә политика амҩаҧгара алзыршо конституциатә усбарҭаны иҟоуп.
Ашәарҭадаратә Хеилак шьақәиргылоит Аҧсны Ахада, иара убас Аҧсны Ахада ауаҩи атәылауаҩи рзинқәеи рхақәиҭрақәеи рыхьчара, Аҧсны асуверенитет, уи ахьыҧшымреи аҳәынҭқарратә акреи аиқәырхаразы иара конституциала имоу изинмчқәа рынагӡара алзыршо усбарҭоуп.
Ахантәаҩыс дыҟоуп Аҧсны Аҳәынҭқарра Ахада Ҳаџьымба Р. Џь.
Ашәараҭаратә Хеилак аилазаараҿы иҟоуп:
Ахада
Аҧыза министр – Бганба В. Р.
Аҧсны Жәлар Реизара – Апарламент Аиҳабы – Кәарҷиа В. Е.
Ашәарҭадаратә хеилак амаӡаныҟәгаҩы
Апрокурор хада – Агрба А. Н.
Атәылахьчара аминистр – Қьышьмариа М. Б.
Аҳәынҭқарратә шәарҭадаратә маҵзура ахантәаҩы – Маан З. Б.
Аҩныҵҟатәи аусқәа рминистр – Смыр Р. К.
Адәныҟатәи аусқәа рминистр – Ақаҩба Д. В.
Аҧсны Аҳәынҭқарра аштаб хада анапхгаҩы – Луниов В. В.
Ашәарҭадаратә Хеилак алахәылаҩцәаны иҟалар алшоит Аҧсны Аҳәынҭқарра Ахада иаиҭо егьырҭ амаҵурауаа.
Ашәарҭадаратә Хеилак аусура напхгара аиҭоит Ашәарҭадаратә Хеилак ахантәаҩы – Аҧсны Ахада.
Ашәарҭадаратә Хеилак аилатәарақәа мҩаҧысуеит иааиҧмырҟьаӡакәа Ашәарҭадаратә Хеилак ахантәаҩы ишьақәирҕәҕәо апланқәа инарықәыршәаны.
Ианаҭахха, имҩаҧысуеит изаамҭаным Ашәарҭадаратә Хеилак аилатәарақәа.
Ашәарҭадаратә Хеилак аилатәарақәа реиҿкаареи иара азыӡбақәа рыпроектқәа разырхиареи алиршоит Ашәарҭадаратә Хеилак Амаӡаныҟәгаҩы.
Ашәарҭадаратә Хеилак Амаӡаныҟәгаҩы Аҧсны Аҳәынҭқарра дамаҵурауаҩуп, дышиашоу Аҧсны Ахада диҵанакуеит. Имаҵура даиҭоит имаҵураҟнытә ихгьы дақәиҭитәуеит Аҧсны Ахада. Ашәарҭадаратә Хеилак аусура еиҿнакаауеит Амаӡаныҟәгаҩ дызхагылоу Ашәарҭадаратә Хеилак аппарат.
Ашәарҭадаратә Хеилак аппарат ахаҭареи, ауаажәларреи, аҳәынҭқарреи ршәарҭадара иадҳәалоу аус аҟны Ашәарҭадаратә Хеилак азинмчқәа рынагӡараҿы аиҿкаара-техникатәи аинформациа-аналитикатәи лшарала иеиқәнаршәоит.
|
|
Ашәарҭадаратә Хеилак Амаӡаныҟәгаҩы.
аҭел. 229-70-05
226-57-25
|
|
Ашәарҭадаратә Хеилак Амаӡаныҟәгаҩы ихаҭыҧуаҩы
Минџьиа Рафаил Ианкәа-иҧа
аҭел. 229-70-21
226-52-50
|
|
Ашәарҭадаратә Хеилак Амаӡаныҟәгаҩы ицхырааҩ
Кәыкәысқьырҧҳа Диана Валери-иҧҳа
аҭел. 229-70-21
226-52-50
амоб. 770-00-25
|
|
Ашәарҭадаратә Хеилак Аппарат ареферент еиҳабы
Афаунов Муаед Ахмед-иҧа
аҭел. 226-34-09
амоб. 927-09-50
|
|
Ашәарҭадаратә Хеилак Аппарат ареферент еиҳабы
Иулиа Аҩӡыҧҳа
аҭел. 229-70-23
амоб. 921-05-18